description: Раздаването на храните за бедни по програмата на социалното министерство е блокирано; Сумата, която държавата харчи за обществени поръчки, е около 15 млн. лв. на ден; Близо 18 млн. лв. са дълговете за парно на абонатите на "Топлофикация - София"

title: Вечерни новини: 9 октомври

maintext:
Етиопецът Гудета Бирату спечели 33-то издание на Софийския маратон. Той измина дистанция от 42.195 км за 2:15.45 часа, което е третото най-добро време в историята на надпреварата. Участие в маратона взеха около 3 хил. бегачи, като освен професионалисти се включиха и любители и хора, които подкрепят различни каузи. В състезанието стартираха представители от почти всички европейски държави, но и бегачи от Азия, Северна Америка и Африка. От българите най-добре се представи Илия Куцаров. Той завърши шести, като измина разстоянието за 2:28.25 часа.
© ЮЛИЯ ЛАЗАРОВА
152
трлн. долара е световният дълг на нефинансовия сектор през 2015 г. по данни на МВФ. Сумата е два пъти по-голяма от обема на световната икономика и може не само да попречи на нейното възстановяване, но и увеличава риска от нова финансова криза.
Inc.
Джон Тъкър и Скот Тъкър,
Maple Leaf Farms
Няколко дни преди предпоследния сериозен телевизионен дебат втори голям скандал от последните дни се разрази около кандидата за президент на САЩ на републиканците Доналд Тръмп. След като преди седмица електронното издание на New York Times написа, че през 1995 г. Доналд Тръмп е декларирал пред властите загуба от 916 млн. долара, което на практика би му дало възможност да не плаща данъци за период до 18 години, сега се появи скандален видеозапис с кандидата отпреди години, в който има оскърбителни изказвания към жените. Американските медии нарекоха това "бомба" в предизборната кампания, от която Тръмп вече можел и да не се възстанови. Републиканецът отговори първоначално с писмено изявление, в което пише: "Извинявам се, ако съм обидил някого".
Според информация на вестник "Сега" няколко фирми обжалват поръчката на Агенцията за социално подпомагане, като оспорват класирането за 11 от общо 19-те продукта, които трябва да получат бедните. Ако бъдат спазени всички процедури по обжалването, това би означавало, че за втора поредна година раздаването на храните няма да се случи в нейните рамки. И през 2015 г. около 265 хил. бедни семейства не получиха подкрепата навреме. Сумата на поръчката е малко над 48.2 млн. лв., а само раздаването на храните, за което все още се търси организация, ще струва 4.8 млн. лв.Това показва статистиката на Агенцията за обществени поръчки, цитирана от БНТ. Най-голям е спадът в сектора на строителството, а цялостното намаление на стойността на обществените поръчки по думите на вицепремиера по европейските фондове и икономическата политика Томислав Дончев се дължи на това, че в през 2015 г. са се застъпвали два програмни периода в усвояването на еврофондовете, които са основен източник на плащания. "През 2016 г. се изпълнява само новият програмен период 2014 - 2020 г. и е напълно нормално обществените поръчки да са по-малко", казва Дончев пред БНТ.в навечерието на отоплителния сезон, съобщи "Нова телевизия". Около 20% от всички клиенти на дружеството имат дългове, а заведените дела са общо 7 хиляди. От "Топлофикация - София" вече са в готовност да пуснат парното, ако в три последователни дни средната температура е 12 градуса и предстои трайно застудяване., но и работещите в охранителна полиция и кварталните полицаи, съобщи Би Ти Ви. Целта е и в отдалечените райони да има контрол на пътя. Правомощията на униформените са ограничени, като те могат да санкционират за шофиране без колан, говорене по мобилен телефон, видима неизправност по колата, нарушаване на знаци и сигналите на светофара и т.н. Служителите на охранителна полиция няма как да налагат глоби за превишена скорост или шофиране след употреба на алкохол. Санкции могат да налагат униформените, които са преминали през специално обучение и са се явили на изпит върху казуси от пътния закон. Над 1800 полицаи са си взели изпита успешно, като близо 700 вече имат право да глобяват., внесоха в парламента 51 депутати. Подписката е подкрепена от парламентарните групи на Реформаторския блок, Патриотичния фронт, БДЦ и 4 депутати от ГЕРБ. Комисията ще проверява фактите между 2008 и 2016 г. "АЕЦ Белене" е наръчник за корупция, заяви Антони Тренчев от РБ. Той е убеден, че комисията ще изобличи виновниците, като сред тях има и партии. Подобна анкетна комисия беше съставена и по време на първия кабинет на Борисов, но не успя да приключи работата си заради разпускането на парламента и обявените предсрочни избори.Инициативата е на асоциация "Диабет тип 2" и "Коалиция за климата - България". В нея участват екипи на "Пътна полиция" - СДВР, и Изпълнителна агенция "Автомобилна администрация". На спираните на една от входно-източните артерии на София - бул. "Ботевградско шосе", товарни автомобили със специален уред се замерваха температурата на двигателя, поддържаните обороти при празен ход и нивата на вредни емисии в отработените газове. Неизправните превозни средства ще бъдат спирани от движение, но резултатите от проверките ще бъдат обобщени по-късно. Държавните органи имат амбицията измерването на вредните газове в отработени газове да се извършва регулярно, като бъдат обхващани всички видове превозни средства.Южнокорейският технологичен гигант Samsung Electronics очаква, че печалбата му за третото тримесечие е нараснала с 5.6%, надминавайки очакванията на анализаторите. Ръстът на печалбата от бизнеса с чипове и дисплеи вероятно ще успее да ограничи щетите в резултат на изтеглянето на смартфоните Galaxy Note 7, съобщава Reuters. Най-големият производител на смартфони в света заяви, че оперативната му печалба за периода юли – септември вероятно е достигнала 7.8 трлн. вона (7 млрд. долара) при очаквания от анализаторите за 7.4 трлн. вона. Преди година оперативната печалба беше 7.4 трлн. вона. Компанията няма да обяви пълния си отчет до края на октомври. Освен това не разкри детайли за това колко ще ѝ струва изтеглянето на близо 2.5 млн. телефона от пазара заради проблеми с батериите им.Verizon Communications настоява за 1 млрд. долара отстъпка от сумата 4.8 млрд. долара, която трябва да плати, за да купи основния бизнес на Yahoo, съобщава Reuters, като се позовава на New York Post. Екипът на Yahoo, който се занимава с въпроса, се противопоставя на всякакви опити за понижаване на сумата, посочва още вестникът. Verizon и Yahoo са отказали да коментират случая.Американската компания за производство на продукти от патешко месо Maple Leaf Farms започва да отглежда патици в България и да развива производствена дейност в района на Севлиево. Откриването на фермата и предприятието в страната е стъпка към разширяването на фирмата към пазарите в Европа, Близкия изток и Азия. В България Maple Leaf Farms ще развива дейност през новоучреденото дружеството "Мейпъл лийф фармс Юръп", което е собственост на американската Maple Leaf International HoldingsДвама от акционерите накорпорацията,бяха в България, за да представят лично проекта.произвежда над 15 млн. патици годишно. За нея работят над 1200 служители и над 100 фермериПощенска банка ще осигурява 20% отстъпка от всяка покупка, направена с нейна кредитна карта до края на годината. Условието важи за нови клиенти на банката и засяга покупките, направени през първия месец от активирането на картата. Наградата се превежда по кредитната карта на потребителя в срок до 2 месеца, считано от края на едномесечния период за извършване на транзакции. Промоцията важи за картите MasterCard Standard, МаsterCard World, VISA Classic или VISA Gold. Годишната такса за обслужване на тях е съответно 45 лв., 80 лв., 45 лв., 100 лв., а минималната месечна вноска е 3% от дължимото, но поне 15 лв. "Клиентите могат да се възползват от предимствата, които им дават нашите карти, като например възможност за разсрочване на транзакции до 12-месечни вноски само с едно обаждане по телефона и дълъг гратисен период", коментират от Пощенска банка. Заявленията за нова кредитна карта могат да се подават онлайн през сайта на банката, като за тяхното разглеждане не се заплаща такса.Италианската водеща банка UniCredit може да получи повече пари от продажбата на дъщерната си компания за управление на активи Pioneer, отколкото се смяташе досега. Това съобщава Reuters, като се позовава на вътрешни източници. Френското дружество за управление на активи Amundi – европейският лидер, чийто мажоритарен дял е собственост на Societe Generale, е подало изненадващо висока оферта за над 4 млрд. евро, твърдят двама запознати с процедурата източници. Poste Italiane, която като част от консорциум също наддава за Pioneer, сега се оглежда за партньор, с който да подобри досегашната си оферта от около 3 млрд. евро. Според някои източници в надпреварата са също така австралийската инвестиционна банка Macquarie и британската финансова група Aberdeen Asset Management. Amundi не е пожелала да коментира темата, а от UniCredit също не са пожелали да дадат коментар.Германското правителство планира да ограничи социалните помощи за безработните мигранти от държавите - членки на ЕС. Нов законопроект, който предстои да бъде одобрен през тази седмица, предвижда живеещи в Германия безработни жители на ЕС да могат да получават финансови помощи, ако са пребивавали в страната минимум 5 години, съобщи "Дойче веле". Това означава, че например българи и румънци, които не са работили в Германия в последно време, нито пък преди години, нямат право да получават социални помощи, уточнява "Дойче веле". Гражданите на ЕС ще имат такова право едва след пет години, или както казва министърката на труда Андреа Налес, "когато пребиваването им в Германия се е затвърдило". Според данни на Федералното бюро по труда през януари 2016 г. общо 440 хил. чужденци от ЕС са получавали социални помощи в Германия, като най-много са поляците, следвани от италианци и българи.Горната камара на германския парламент (Бундесрат) предлага от 2030 г. да не се пускат в експлоатация нови автомобили с бензинови и дизелови двигатели, съобщава днес германското седмично списание "Шпигел". В проектозакона се призовава Европейската комисия да преразгледа съществуващата практика на облагане с данъци и събиране на такси в автотранспорта, за да се стимулира преходът към екологично по-чист транспорт.Според Бундесрата не по-късно от 2030 г. в целия Европейски съюз в експлоатация трябва да се пускат само автомобили, които не изхвърлят в атмосферата вредни газове. Вече регистрираните превозни средства ще могат да се ползват до тяхното постепенно бракуване при строг контрол на емисиите, които отделят.Кандидатът за президент на САЩ на републиканците беше принуден след писменото извинение да разпространи и видеоизявление, с което да се извини за оскърбителни изказвания за жените.


description: Мобилният оператор продължава тенденцията да подобрява резултатите си. Печалбата на оператора преди облагане с данъци (EBITDA) е била 65 млн. лв....

title: "Теленор" увеличава приходите си до 172 млн. лв. през третото тримесечие

maintext: Мобилният оператор продължава тенденцията да подобрява резултатите си. Печалбата на оператора преди облагане с данъци (EBITDA) е била 65 млн. лв. Този път "Теленор" отчита увеличение на абонатите, както и на средните суми, които всеки от тях плаща месечно за предоставени услуги."Теленор продължава да работи за постигане на своята основна цел: да бъде предпочитаният доставчик на дигитални услуги за българските потребители", коментира главният изпълнителен директор на компанията Майкъл Фоли.

fasttext_language: bg


title: Фабриката за плетива на "КНМ текстил" очаква оборудване за 500 хил. евро

maintext:
[КНМ текстил]
Този текст е част от специалното издание на "Капитал" Регионален бизнес: Плевен. Още за развитието на бизнеса в отделните региони в страната може да откриете тук.
По проект по оперативна програма "Конкурентоспособност" очакваме да ни бъдат доставени общо тринайсет машини от най-висок клас – плетачни, преси за гладене, пералня и сушилня", съобщи за "Капитал" Мануел Агудо, управител на "КНМ текстил".
Оборудване за 500 хил. евро очаква да получи плевенската фирма "КНМ текстил" през този месец. Дружеството, което е наследник на френския производител Hygor SARL с повече от 25 години опит в текстилната промишленост, изгради нова текстилна фабрика за плетива в Плевен, като с това на практика премести бизнеса си изцяло в България.Изграждането на производствения комплекс на компанията започна в края на 2014 г. и приключи преди средата на тази година. Проектът се финансира от Societe Generale Експресбанк и Регионалния фонд за градско развитие по европейската инициатива за устойчиво градско развитие JESSICA. Построени са две нови сгради - производствена база с прилежаща административна сграда с обща разгъната площ от над 3000 кв.м и склад с площ близо 1000 кв.м в Западната индустриална зона на Плевен.Десетгодишният инвестиционен кредит в размер над 1.7 млн. евро е използван основно за премахването на съществуващия неизползван сграден фонд, част от бившия държавен завод за тексил "Саня", облагородяването на района, конструкция и оборудване на нова енергийно ефективна производствена база с модерна визия.Освен в нов и енергийно ефективен сграден фонд по проекта са финансирани разходи за подобряване на прилежащата инфраструктура, създаване на нови зелени площи, ново осветление и 24-часово видеонаблюдение."КНМ текстил" е създадена в началото на 2011 г. като дъщерна фирма и наследник на Hygor SARL – френски производител с повече от 25 години опит в текстилната промишленост. Компанията е една от най-бързо развиващите се в Плевен с голям потенциал за растеж и през следващите години. "КНМ текстил" попада в топ 20 в сектор "Текстил" на класацията на "Капитал" за най-динамичните малки и средни компании - "Гепард", с ръст на приходите за 2015 г. над 30% до 9.55 млн. лв.Дружеството е специализирано в производство на машинно плетени класически пуловери, жилетки и други изделия във високия ценови сегмент, предназначени главно за износ. "КНМ текстил" има осигурен пазар за готовата продукция и изградени трайни взаимоотношения с водещи европейски фирми в текстилната промишленост като френската Aaron с международно разпознаваемия бранд American Vintage. Произведената в Плевен продукция е предназначена изцяло за износ и захранва 140 магазина по цял свят.С новооткритата база по проекта се очаква производственият капацитет на компанията да се удвои. Към момента във фирмата работят 110 души, като новите работни места са 30.


description: Бурният ръст на сектора крие рискове поради навлизането на много нови производители и натиск върху цената, показва анализ на "ИнтелиАгро"

title: Как България стана най-големият износител на лавандулово масло в Европа

maintext:
Основни причини за ръста в сектора са затрудненията във Франция и други основни производители, както и нарастващото търсене и покачващите се изкупни цени
© НАДЕЖДА ЧИПЕВА
Разнообразното приложение на лавандулата има пазарен потенциал, който е почти неразвит в страната.
България се превърна в европейски лидер в производството на лавандулово масло и основен износител за Европа. Благодарение на солидните агросубсидии за сектора интересът към тази култура от 2008 г. нараства значително, а на фона на проблемите в борбата с вредителите и болестите в доскорошния пазарен лидер Франция България постига значителен резултат. Разнообразното приложение на лавандулата обаче има допълнителен пазарен потенциал, който е почти неразвит в страната. Това са едни от основните изводи в анализа на производството и пазара на тази земеделска култура, подготвен от "ИнтелиАгро".Лавандула се отглежда в много части на България, а Добруджа се оформя сред водещите производствени региони в света. Основни причини за ръста на производството и износа са затрудненията във Франция и други основни производители, както и нарастващото търсене и покачващите се изкупни цени, се отбелязва в анализа. Във Франция площите са около 3500 хектара, а годишното производство на лавандулово масло - 80 тона, по данни за 2015 г. В България площите вече се доближават до 7000 хектара, а производството по оценки на бранша е 200 - 250 тона на година, което почти изцяло се изнася чрез търговци и директно от по-големите производители. През последните години големи чужди клиенти инвестират в собствени дестилерии в България. Инсталациите не са особено скъпи и това позволява на средни и големи фермери да затворят цикъла с производство на масло, обясняват от "ИнтелиАгро".Други фактори за значителното подобряване на производството и износа са наличието на публична подкрепа и нуждата от алтернативни източници на доходност на зърнопроизводството.Европа е основен пазар за масла от лавандула и лавандин, а от 2015 г. лидер в стойността на експорта на обезтерпенено масло в ЕС е България – с 10 млн. евро. В анализа се отбелязва, че субсидирането в сектора е несъразмерно с оперативните разходи и стимулира създаването на насаждения без оглед на качеството и реализацията на продукцията. Поради това е необходимо преразглеждане на ставките по различните механизми и подобряване на контрола по функционирането им. Необходимо е подкрепата да се фокусира върху инвестициите за сметка на тази, базирана на единица площ.Разнообразното приложение на лавандулата има пазарен потенциал, който е почти неразвит в страната, смятат авторите на анализа. Интересна ниша, която може да придаде значителна добавена стойност, особена за малки стопанства, е използването на насажденията за туризъм, атракция, ароматерапия и други рекреационни дейности. България е популярна лятна дестинация, а голяма част от стопанствата са в близост до София, Пловдив или Черноморието. Периодът, когато лавандуловите туфи са разцъфнали, е приблизително месец, но с използването на различни сортове той може да се удължи, смятат те. Експертите дават пример отново с Франция, където приходите от туризъм в "лавандуловите" области са над 1.5 млрд. евро годишно.Основните предизвикателства пред сектора са бурният ръст и навлизането на много нови производители. Като толкова голямо увеличение на площите в страната, която вече е водещ глобален производител, неминуемо води до натиск върху цените. Сигнали за това вече се наблюдават през кампания 2016 г. Освен това младите насаждения тепърва ще реализират пълния си капацитет, а Франция преминава към ръст в производството, се твърди в анализа.Разпространението на болести и вредители, слабо познати досега в страната, но които могат масово да засегнат насажденията, е сред сериозните рискове. Недостатъчна е също така техническата подготовка на стопаните, което води до различни грешки при създаването, грижите и реколтирането на насажденията, а с това и до проблеми с качеството на маслото.


description: Стипендиите за ученици от ромски произход

title: За Ралица и дупките в комуникацията

maintext:
© Георги Кожухаров
Ралица живее в малко населено място и всеки ден пътува до съседния град, за да ходи на училище. Родителите й работят в чужбина и често се налага момичето да остава вкъщи, за да помага с грижите за по-малките й братя. Баба й не може да й помага с уроците и макар да се старае в училище, Ралица понякога изостава с материала. Семейството не може да си позволи да инвестира в допълнителни учебни помагала и частни уроци, така че Ралица да се подготви успешно за матурите.Именно в подкрепа на деца като Ралица са предвидени стипендиите за ромски ученици, които Министерството на образованието и науката (МОН) и Ромският образователен фонд обявиха миналата седмица. В отровеното с омраза българско общество, което освен всичко е и в предизборна кампания, новината предизвика вълна от негативни реакции и дори протести. Гневните възгласи "защо за циганчетата" надвикаха разумните аргументи, а мнозинството хора отново не разбраха смисъла от предложената мярка.Част от тези реакции можеха да бъдат избегнати с последователна и ясна комуникация отстрана на МОН. Иначе трезвата позиция на образователния министър Меглена Кунева дойде твърде късно, а само няколко дни след нея министерството се оправдаваше, че бюджетните средства по проекта ще бъдат за учители, а не за ученици. Хората не разбраха, че стипендиите ще отиват за много над 3.50 успех, че критериите за отпускането им са високи и включват липсата на отсъствия от училище, че гимназистите ще имат ментори, че подобни програми вече са доказали своята ефективност. И най-вече - че има огромен дял български ученици, които нямат достъп до образование, след това са изолирани от икономиката и обществото, а от последиците накрая страдаме всички.


description: Кражбите на лични данни

title: Как престъпниците влизат в политиката

maintext:
© Цветелина Белутова
По време на избори стават най-много нарушения с личните данни. И това не е новина.
Новината, че стотици граждани са открили имената си в подписки за издигане на президентски кандидатури, без да са се подписвал, всъщност не е новина. Така беше и на изборите за Европейски парламент преди две години, когато изборната администрация въведе опцията за проверка.Въпреки че тогава Комисията за защита на личните данни е наказала всяка партия, срещу която е получена жалба, тези практики продължават. Очевидно наложените глоби (които могат да достигнат 5000 лева максимум) не постигат целта си.По време на избори стават най-много нарушения с личните данни. И това не е новина.Използването на личните данни в подписките е много малка част от нарушенията, които съпътстват целия процес - от издигането и регистрирането на кандидатите, през събирането на средства, купуването на гласове и тяхното преброяване.Във всеки един момент прокуратурата и МВР имат уникална възможност, ако не ги е грижа за това, че се подменя гарантираното от конституцията право на гражданите да избират и биват избирани, поне да оправят статистиката си за разкрити престъпления, защото за разкриване има много - използване на документи с невярно съдържание, данъчни престъпления, пране на пари и т.н.Проблемът е, че правоохранителните институции не го правят. Разследванията, когато ги има, са на парче или срещу най-ниските нива нарушители. Съзнателното бездействие на властите има един резултат - в политиката влизат престъпници. И както се случва и извън политиката, когато един извършител на престъпление не бъде наказан, той рецидивира и разгръща престъпната си дейност.Дребните престъпници често стават едри. В политиката включително. Но и това отдавна не е новина.


description: Той е отличен за работата си по изясняването на механизмите на автофагията – ключов процес за разграждане и обновяване на клетъчни компоненти, или с...

title: Японският учен Йошинори Осуми получи Нобеловата награда за медицина

maintext: Той е отличен за работата си по изясняването на механизмите на автофагията – ключов процес за разграждане и обновяване на клетъчни компоненти, или с други думи, процесът, чрез който клетката се самообновява. Осуми е 23-ят японец Нобелов лауреат, като преди него в категорията за медицина през годините са били отличени петима от сънародниците му.През тази и следващата седмици ще бъдат обявени тазгодишните носители на Нобеловите награди и в останалите категории – физика, химия, мир, икономика и литература.


description: Пускането му на пазара в края на септември донесе краткосрочно рязко раздвижване на капиталовия пазар и ръст на основния индекс. От управляващото...

title: Индексният фонд на "Експат" върху Sofix e набрал 1 млн. евро само за месец

maintext:
в Expat Bulgaria SOFIX UCITS ETF
Пускането му на пазара в края на септември донесе краткосрочно рязко раздвижване на капиталовия пазар и ръст на основния индекс. От управляващото дружество "Експат асет мениджмънт" обявиха днес, че имат амбиция активите да нараснат неколкократно през следващите месеци, като привлекат български и чуждестранни институционални инвеститори. Привлечените средствасе инвестират директно в акции от Sofix, а на самата борса се извършва и вторична търговия с негови книжа, която не влияе на сумата на активите му. Малко след началото на днешната сесия на борсата Sofix се понижава с 0.33% до 510 пункта. В понеделник индексът достигна най-високата си стойност за последната година и половина.


description: Или защо в момента Австрия има трима президенти

title: Виенски конституционен валс

maintext:
Александър ван дер Белен в момента можеше да е президент на Австрия. Вместо това ще трябва да се яви още веднъж на избори
© Reuters
Дали е налице заговор на астролозите по отношение на изборната 2016 г., сигурно никога няма да разберем, но и с невъоръжено око е видно, че звездите са белязали настоящата година с президентски вот в поне две значими европейски демокрации - Австрия и България. Значимостта произтича не от крайния резултат на изборите, а от надлежността на процедурата на самия изборен процес, която трябва да гарантира обективно, действително и перфектно валидиране на свободния вот на избирателите. Съдебен контрол ...


description: Главната причина за промяната е подобряващите се продажби на луксозния бранд на компанията Maserati, съобщава Financial Times. Компанията, която също...

title: Fiat Chrysler увеличи прогнозата за годишната си печалба на 5.8 млрд. долара

maintext: Главната причина за промяната е подобряващите се продажби на луксозния бранд на компанията Maserati, съобщава Financial Times. Компанията, която също така произвежда Jeep, Dodge и Alfa Romeo, е увеличила печалбата си през третото тримесечие от 1.2 млрд. на 1.5 млрд. долара, като растежът се дължи главно на Европа и Северна Америка. Обемът на продажбите е намалял с 4% до малко над 1 млн. броя, докато приходите са останали непроменени на годишна база – 26.8 млрд. евро.


title: Пи Ви Котленци ЕООД

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 42 // 22.10.2016 Прочетете Капитал Daily Брой 200 // 24.10.2016 Прочетете Капитал Light Брой 42 // 22.10.2016 Прочетете


description: Реколтата тази година ще е рекордна и това привлича инвеститори

title: Русия се превръща в суперсила в производството на зърно

maintext: Русия счупи рекорда за добив на зърно и от средата на октомври започва износ, който може да я превърне в световна суперсила в този сектор. Според Bloomberg подобна позиция тя не е заемала на световните пазари от времето на руската империя. Руснаците може да се превърнат в ключов играч не само на петролния и газовия, но и на зърнения пазар, допълва агенцията.Към 13 октомври по оперативни данни на министерството на земеделието при обработени почти 93% от засетите терени са събрани 115 млн. тона зърно.Дори след прилагането на технически коефициент за намаляване към по-близки до реалността резултати се получават 108.7 млн. тона, което е повече от досегашния рекорд от 2008 г. от 108.2 млн. тона. Очакванията на министерството са за 116 млн. тона, а на анализатори, цитирани от руското делово издание "Ведомости" - още по-високи, от порядъка на 119 млн. т.Това се случва в момент, когато се променят условията за износ след слаб експорт през юли - септември. Въведената през февруари 2015 г. еспортна такса отпадна на 25 септември за срок до 1 юли 2018 г., отвори се за руско зърно и пазарът в Египет, който е най-големият купувач за Русия, сдобряването с Турция открива нови възможности и там. Дори Сирия изненадващо се включи с купуването на 1 млн. тона жито.Руснаците навлизат агресивно и на пазари в Северна Африка, където традиционно главният доставчик е Франция. Заради дъждовете тази година френската реколта е най-слабата от 30 години насам и страни като Алжир и Мароко се обърнаха към руското жито. Мароканците вече поръчаха над 180 000 т пшеница, което е 1.5 пъти повече спрямо предходния сезон.Руско зърно се среща в отчетливо по-големи количества в Нигерия, Бангладеш и Индонезия.Според прогнозите на министерството на земеделието на САЩ тази година Русия ще изнесе около 30 млн. тона пшеница и ако това се реализира, страната ще стане най-големият световен износител на тази култура. Руското министерство на земеделието е поставило още по-амбициозни рамки и би допуснало износ на 40 млн. тона.Миналия сезон руснаците надминаха САЩ по износ на жито за пръв път от десетилетия. Тази година земеделското ведомство в САЩ очаква Русия да измести и ЕС от първото място по експорт. За търговци и производители ситуацията е сложна. От една страна, изобилието понижава цените в Русия, а, от друга, укрепването на рублата топи печалбите им от експорт. Според източници на "Ведомости" в момента се изнасят предимно закупени преди месеци количества и за второто тримесечие са изнесени 10.45 млн. т, т.е. с 5.5% по-малко спрямо същия период на миналата година. Но до края на октомври експортът може да достигне 15 млн. тона.Цените в порт Новоросийск през последните седмици са в рамките на 180 долара за тон пшеница, но през юли се правеха покупки за доставки през декември на 169 долара за тон."Русия ще бъде сред водещите износители за продължителен период, особено като се има предвид потенциалното подобряване на производителността там. Другите производители ще трябва да се потрудят повече, за да задържат традиционните си пазари", казва пред Bloomberg Том Баснет, генерален мениджър в австралийската консултантска компания Market Check.Сред недостатъците е по-ниското качество на зърното и особено недостигът на инфраструктура за съхранение, поради което ожънатото бързо трябва да се изнесе, а това допълнително понижава цените.Но към руския зърнен сектор вече се насочват и големи инвеститори и търговци. Olam International, Cargill и Glencore влагат средства в най-различни сегменти – от силози до терминали за износ. Изследователи от Kansas State University припомнят такива предимства на Русия като богатия чернозем, правителствената подкрепа и особено близостта на зърнопроизводителните райони с Черно море, заради което разходите за производство може да стигнат до 50% от тези на големите доставчици за Близкия изток.В началото на октомври министърът на земеделието Александър Ткачов докладва на президента Владимир Путин, че тази година реколтата вероятно ще е най-добрата от 25 години насам и може да се увеличи с 20% в следващите 10 години.


description: От фонда прогнозират 3% ръст на БВП през тази и 2.8% през следващата година

title: МВФ повиши очакванията си за българската икономика

maintext:
Според експертите от МВФ двигател на растежа в страната ще е позитивното развитие на европейските икономики, както и подобрението на вътрешното потребление.
© Юлия Лазарова
Прогнози за реалния ръст на БВП на България (годишно изменение, в %) 2016 2017 МФ 3 2.5 ЕК 2 2.4 МВФ 3 2.8 Световна банка 2.2 2.7 ЕБВР 2.5 2.5 EIU 3.1 3.3 Уникредит Булбанк 3.2 3
Международният валутен фонд (МВФ) повиши очакванията си за растежа на българската икономика през тази и следващата година. В публикувания в сряда от организацията доклад за световните икономически перспективи се прогнозира, че през 2016 г. брутният вътрешен продукт (БВП) на страната ще се увеличи с 3%, а през 2017 г. повишението ще е с 2.8 на сто. Досегашните очаквания на фонда в България бяха съответно за 2.1% и 2.5% растеж. Предвижданията за икономическия растеж по света остават непроменени – 3.1% през тази и 3.4% през следващата година.Новината за ревизията беше съобщена в средата на септември, когато експертите от МВФ пристигнаха в София за редовния годишен преглед на местната икономика. Тогава обаче бяха оповестени само данните за прогнозата за тази година. Според експертите двигател на растежа в страната ще е позитивното развитие на европейските икономики, както и подобрението на вътрешното потребление.Тогава те посочиха още, че в по-дългосрочен план растежът ще е пряка функция на положените усилия за реформи. В публикувания сега доклад се виждат и числовите измерения на тези по-дългосрочни очаквания – освен прогнозата за следващата година в документа е посочена и такава за след пет години. Според проекцията на МВФ към 2021 г. нарастването на българския БВП ще се забави до 2.5%.От фонда смятат, че през 2016 г. дефлацията в страната ще се задълбочи до -1.6% (спрямо -1.1% за миналата година), а през 2017 г. ще бъде отчетена инфлация от 0.6%, която към 2021 г. ще се ускори до 2.1%. За сравнение - през април прогнозата беше за повишение на потребителските цени с 0.2% през тази и с 1.2% през следващата година.Очакванията на фонда за излишъка по текущата сметка е през тази година той да е 0.8% от БВП, а догодина да е балансиран. Към 2021 г. от МВФ прогнозират дефицитът по текущата сметка да достигне 1.7%.Безработицата ще продължи да намалява, като през 2016 г. ще се понижи до 8.2% в сравнение с 9.2% за 2015 г., а към 2017 г. ще спадне до 7.1%. Априлските предвиждания на фонда бяха за безработица от 8.6% през тази и 7.9% през следващата година.МВФ е поредната международна институция, която ревизира в посока нагоре очакванията си за българската икономика. Няколко дни преди пристигането на експертите на фонда в страната вицепремиерът Томислав Дончев също повиши правителствената прогноза до 3% в интервю за Bloomberg. Предишната залагаше ръст до 2.1% от БВП.В началото на май Европейската комисия (ЕК) прогнозира растеж от 2% през 2016 г. спрямо първоначално заложени 1.5%. Очакванията за следващата година са за повишаване до 2.4%.Предвижданията на аналитичното звено на британското списание The Economist – Economist Intelligence Unit (EIU), са за ускоряване на растежа на реалния БВП на България до 3.1% през 2016 г. и 3.3%. Пак през май очакванията си за страната повиши и Европейската банка за възстановяване и развитие (ЕБВР), която прогнозира растеж от 2.5% през тази и следващата година. През есента на 2015 г. институцията залагаше нарастване на БВП с 2%.Очакванията на ЕК, EIU и ЕБВР обаче са направени преди решението на Великобритания да напусне Европейския съюз и не отчитат потенциалните ефекти от него. След вота за Brexit ревизия на очакванията си за България, но в посока надолу, направиха от Уникредит Булбанк. Анализаторите от финансовата институция смятат, че напускането на Великобритания ще засегне негативно износа и инвестициите в България, в резултат на което реалният растеж на БВП ще е по-нисък. Новите им очаквания са за ръст от 3.2% през 2016 г. и 3% през 2017 г. при прогнозирани преди това съответно 3.4% и 3.6%.


description: От 2009 г. насам компании от ЕС са били глобени с $16 млрд. в САЩ, твърди доклад.

title: Оланд критикува САЩ за глобите за бизнеса от Европа

maintext: Френският президент Франсоа Оланд обвини САЩ, че злоупотребяват с властта си, като налагат на европейски компании глоби за милиарди долари, докато в същото време бранят американския бизнес.В интервю за списание L'Obs, цитирано от Reuters, той каза, че тези глоби са една от причините той да не може да подкрепи сделката за свободна търговия между ЕС и САЩ."Когато Европейската комисия проверява и глобява Google или дигиталните гиганти, че не си плащат данъците, които би трябвало да плащат в Европа, Америка се засяга. И в същото време най-безсрамно иска 8 милиарда долара от BNP или 5 милиарда от Deutsche Bank."От 2009 г. насам европейски банки са платили в САЩ около 16 милиарда долара глоби за нарушаване на санкции, а на европейски компании са наложени 14 от 15-те най-големи глоби, твърди доклад на френския парламент, разпространен преди няколко дни. В него остро се критикуват САЩ за агресивно прилагане на екстериториални закони, струващи на европейския бизнес милиарди долари под формата на различни наказания.Думите на Оланд са доста по-остри от реакцията на Берлин. Финансовият министър Волфганг Шойбле каза във Вашинттон в събота, че се вдига твърде много шум около глобата на Deutsche Bank. Самата банка заяви, че не очаква да плати цялата сума, преговаря със САЩ за крайният ѝ размер и е заделила малко над 6 млрд. долара за други подобни дела, които са в ход срещу нея.BNP бе глобена за нарушаване на американски санкции срещу Иран и Судан. Оланд призова и Европа да въведе същите инструменти, за да може да санкционира американски компании.


description: Новата мисия на датския урбанист Ян Геел е да се пребори хората в нашата столица да имат повече права от автомобилите

title: София, мой малък Копенхаген

maintext:
© Надежда Чипева
"Няма божие правило, което да гласи, че трябва да правим автомобилите щастливи. Всички си мислим, че това колко трафик има в един град е божи постулат. Изобщо не е така." Ян Геел говори ведро и с чувство за хумор, въпреки че вече дванадесети час е на крак. Датският архитект е в София, за да представи книгата "Градове за хората", която току-що излезе на български език, и да сложи началото на работата си с главния архитект на София Здравко Здравков, по чиято покана е тук.


description: През септември те се покачват с 7,7% на годишна база, далече по-малко от 19,5%, регистрирани през август. Това обезсърчи допълнително инвеститорите,...

title: Ръстът на печалбите в китайската индустрия се забавя

maintext:
© Kim Kyung-Hoon
През септември те се покачват с 7,7% на годишна база, далече по-малко от 19,5%, регистрирани през август. Това обезсърчи допълнително инвеститорите, които бяха повлияни от спада при акциите в Европа и САЩ. Китайският индекс Shanghai Composite се понижава с 0.40%, а Nikkei 225 губи 0.55%. Йената спря поевтиняването си спрямо долара, което беше и една от причините за оптимизма на японския пазар. Корейският Kospi прекъсва две сесии на понижение, покачвайки се с 0.47%.
Информацията е актуална към 08:15ч.


description: Спадът на цената на кредитите е към края си. Време ли е за рефинансиране?

title: В долината на лихвите

maintext:
Тема на броя
Справянето с отломките от най-дълбоката икономическа криза от Голямата депресия насам изисква нестандартни и дори брутални мерки - като безпрецедентно ниски и дори отрицателни лихви. Често централните банки, които поеха по този път, са обвинявани, че развалят логическата структура на пазарите и незаслужено наказват спестителите, за да не позволят претоварената с дългове система да рухне.
В този дебат обаче има и чисто практически моменти. Основният е, че в момента за длъжниците е златна епоха. Те имат възможност да договорят най-добрите условия при рекордно ниски лихви. България не е в еврозоната, но като малка и отворена икономика с вързана за еврото валута политиките на ЕЦБ се процеждат и тук. Тенденцията на съживяване на пазара на рефинансиране вече се вижда в данните и офертите на банките показват, че някой, който е теглил кредит в годините на кредитния бум до 2008 г., би могъл сега да намали лихвата си наполовина. Въпрос на стратегия, познаване на детайлите и добър усет е да се извлече максимумът от уникалната пазарна ситуация.
Независимо дали става въпрос за ипотечния или потребителския ви заем, или за фирмените ви финанси, в момента силата е на ваша страна. Особено ако досега въпреки ударите от кризата сте били изрядни платци. От една страна, обслужващата ви банка е по-склонна от всякога на отстъпки, за да ви задържи. От друга, конкурентите й са по-амбицирани от всякога да ви привлекат. Резултатът е, че в момента можете да откриете оферти за ипотечен заем дори на ниво 4%, и то не лихва, а годишен процент на разходите (ГПР), който включва и всички банкови такси без разноските по самото прехвърляне на ипотеката.
"Добри продукти и качествено обслужване са основните причини и фактори за избор на клиента на една или друга банка. Разбира се, рефинансирането на кредити в една или друга институция е факт, но тази тенденция не е породена единствено от цената на услугите и продуктите, а по скоро е породена от редица фактори", смята Станислав Атанасов от Сосиете Женерал Експресбанк.
Но по-трудната задача е да се претеглят бъдещите очаквания.
По-дългосрочните жилищни и инвестиционни кредити неминуемо са с плаващ лихвен процент и при сегашните нулеви и отрицателни нива на пазарните индекси имат потенциал единствено да растат.
"Предизвикателствата на местния пазар и икономика, глобалната нестабилност и повишените регулативни изисквания оказват своето влияние и върху цената на финансиране, като очакваме темпът на намаление на лихвените проценти да се забави през следващите месеци и да се достигне предела на корекция", обяснява Цветанка Минчева, която ръководи банкирането на дребно в Уникредит Булбанк.
Така апетитно звучащите сега оферти за ипотечен заем могат неусетно след няколко години да се окажат с няколко пункта нагоре, а с тях и вноската отново да се превърне в тежест. Вариантът да се фиксира лихвата поне за следващите няколко години носи относително по-неизгодни условия спрямо рекламираните нива сега, но може да се окаже мъдър ход, ако лудата епоха на печатане на пари от централните банки приключи скоро.
За спадащите лихви има множество и глобални, и местни причини (виж текста на стр. ). По-трудното обаче е да се прогнозира докога това ще продължи и колко дълго би се задържала пазарната аномалия.
Същевременно обаче лихвените нива по кредитите постепенно достигат естествени дъна за страната. Причината е, че лихвите по депозитите спаднаха до практически минимум, като вече единични институции предлагат над 1% доход върху спестяванията. Над тази цена на ресурса си банките трябва да добавят в цената на кредита разходи за собствената си издръжка, за вноски за гаранционни фондове, за покриване на лоши кредити и на загуби от свръхликвидността си, както и да си калкулират печалба. Колко точно е надбавката няма някаква твърда граница и естествено е различно банка по банка съобразно собственото й състояние и ефективност.
В началото на годината председателят на асоциацията на банките Петър Андронов оцени нивата около 4% като естетвено дъно за ипотечните заеми за България - оферти, каквито вече практически има на пазара. Дори и това ниво да се пробие обаче, потенциалът за по-съществени спадове изглежда изчерпан. При корпоративните кредити няма единно дъно, като лихвите варират много според размера, финансовото състояние, сектор и конкретния проект на клиента. Но и при тях трудно може да се намерят основания за чувствително понижение, освен ако няма съществено подобрение в бизнес средата. Така че е трудно да се изтъкнат логически причини да се чакат много по-добри условия за сядане на масата на преговорите.
Другият важен въпрос е колко дълго ще продължи тази пазарна ситуация и тук уравнението е с прекалено много неизвестни за сигурен отговор. Икономическите анализатори калкулират голяма вероятност Федералният резерв на САЩ да вдигне своята основна лихва
еднократно
до края на годината. В това някои виждат сигнал, че и ЕЦБ може да започне да затяга агресивната си политика на отрицателни лихви, комбинирана с печатане на пари, обещана да продължи поне до март 2017 г. Същевременно обаче инфлацията в еврозоната през септември се оценява на 0.4% - далеч под целевите нива на ЕЦБ от малко под 2%, така че централната банка ще е доста предпазлива и дори да започне някакви действия по оттеглянето на стимулите, те ще са плавни. Анализаторите на UniCredit виждат перспективи за отлагане с шест-девет месеца отвъд март 2017 г. А и дори при евентуално затягане ефектите от него в България са вторични и се процеждат частично и със закъснение.
Така прозорецът за предоговаряне може и да не е толкова кратък. Но тъй като повечето кредити са с плаващи лихви (пазарен индекс + надбавка), при обръщане на цикъла вноските за клиентите ще нарастват и затова е изгодно да се хване максимално дълъг период, в който Euribor и Sofibor са на рекордно ниски нива.
Може би най-ясният индикатор за раздвижването на пазара на рефинансиране на кредити са опитите на банки да създават специални продукти за целта. "Сибанк" на сайта си предлага кредит за рефинансиране, продуктът на Общинска банка се казва "Презареждане", а на Инвестбанк - "Улеснение". При потребителските заеми пък се предлагат специални продукти за обединяване на задължения. Не може да се каже, че има особено активни рекламни кампании, но самото позициониране с конкретен продукт показва апетит за хапка от пазара.
Затова основният фокус е към стандартните оферти, които често изрично посочват, че могат да се ползват за рефинансиране. Там донякъде изненадващо най-привлекателната оферта в момента идва от банка с почти нулеви традиции в жилищното кредитиране - Прокредитбанк. Тя има едва около 26 млн. лв. портфейл в ипотечния сектор, което й отрежда около 0.3% пазарен дял, но банката, която иначе е със силен фокус в малките и средните предприятия, оферира 3.5% лихва. Това позволява реално вземане на заем при 4% ГПР - най-ниската стойност, която може да се намери на пазара. Донякъде обяснение за по-ниските нива са и обявените намерения от Прокредитбанк през германската си централа да ползва безлихвеното финансиране от ЕЦБ за кредитиране в България.
Другата подобна оферта е от "Пиреос" - 3.88% лихва, като при тези условия банката също успява да предложи ГПР малко над 4%. Офертите и на двете банки необхващат най-дългите срокове при ипотеките, като при "Прокредит" те са до 25, а при "Пиреос" - до 20-годишни договори (за по-дълги периоди лихвата се покачва до 4.33%). Третата банка с оферта на ръба е ЦКБ - 4% лихва.
По данни на БНБ към май 2016 г. при повечето банки новодоговорените кредити са в диапазона 5-6%, но към момента вече почти няма оферти над 6%. Средните нива по левови заеми за нов бизнес падат до 4.85% през август, а дори и общо по целите ипотечни портфейли вече нивата са 5.75% - още един ясен знак, че тече активно предоговаряне на условия по стари кредити.
Банките обаче чувствително се различават по друг ключов елемент - за какъв период могат да се договорят фиксирани лихви. Дори и в близко време да не се виждат рискове за покачване на лихвите, в по-дългосрочен план прогнозите граничат с гадаенето. Със сигурност обаче в някакъв момент централните банки ще започнат да излизат от територията на нулевите и отрицателните лихви. Тогава един кредит, сключен при сегашните условия, изведнъж може да поскъпне. Например договор, предвиждащ "
Почти при всички банки има опция за фиксирана лихва за период от две-три години, при някои и по пет. Има и единични оферти, даващи възможност за десет години, което вече е реално хеджиране на риска от покачване на лихвите. Това неминуемо е съпътствано с оскъпяване спрямо в момента оферираните условия, което се увеличава с продължителността. Например Сосиете Женерал Експресбанк, която е сред рекламиращите се с възможност за 10 години фиксирана лихва, предлага този продукт при 5.45%, докато стандартният й жилищен заем е с 4.85%, или 60 базисни пункта разлика. При "Прокредит" възможността за фиксиране за 10 години носи 50 пункта надбавка до 4%. При по-кратките твърди периоди надбавката е по-малка - например 3-годишната оферта на ОББ е за 4.9%, което е с 22 базисни пункта над текущите й условия при плаващи лихви. При ДСК надбавката за три години е 30, а за пет - 50 пункта спрямо оферираните 4.90% плаваща лихва.
кредит от 80 000 лева за 30 години офертите в ДСК за плаващ и 5 години фиксиран процент показват разлика от 25 лв. в месечната вноска и 8873 лв. оскъпяване за целия срок. Срещу тази сума можете да прехвърлите на банката лихвения риск за пет години.
Защо са ниски
Комбинация от международни и местни фактори произведе безпрецедентен пазар на длъжника
Със сигурност спадащите лихви не са нова тенденция в България. Данните на БНБ показват, че тя започва още от началото на кризата през 2009 г., когато бяха достигнати рекордни нива вследствие на огромното търсене на заеми около кредитния бум и депозитната война между банките, която покачи цената на заемния ресурс. Оттогава лихвите плавно и относително равномерно падат (виж графиките).
Сега пейзажът е променен заради няколко фактора с натрупващо се действие. На първо място в ранните етапи на кризата българските банки имаха да връщат ресурс към европейските си централи. В годините на бума масовото явление беше чуждите централи със сравнително евтиния си ресурс да финансират експанзията тук и така съотношението кредити към депозити в системата достигна равнища от порядъка на 120%, а за някои институции и до над 200%. От началото на кризата поделенията бяха оставени да се финансират само от местни депозити и техният ръст помагаше постепенно да се изплащат задълженията, докато коефициентът не падна чувствително под 100%. От август 2013 г. нетните чуждестранни активи на българските банки станаха положително число, или казано иначе, българските банки от длъжници се превърнаха през централите си в кредитори на останалия свят.
Същевременно тази свръхликвидност на банките в последните години стана все по трудна за управление. При свалените от ЕЦБ лихви до нулата, а след това и под нея, от 2014 г. насам е предизвикателство да се намери в какво да се инвестира свободният ресурс, така че да носи някаква доходност и да компенсира лихвите от порядъка на 3-5%, които банките тук плащаха по депозитите (особено преди затварянето на КТБ, която с нейните непазарно високи нива до над 8% възпираше по-бързото понижаване). От началото на 2016 г. и БНБ въведе отрицателни лихви по свръхрезервите на банките, което беше допълнителен стимул за активизация на кредитирането.
Фалитът на КТБ и трусовете около ПИБ също пренасочиха ресурс, създавайки свръхликвидност в други банки. В края на 2014 г. и изплащането на 3.6 млрд. лв. гарантирани влогове в КТБ вля допълнително средства в банките, които да търсят пласиране. Отделно и банковата криза в Гърция през 2015 г. имаше подобен ефект.
Като стимул за предоговарянията и рефинансиранията не може да не се отчетат и регулаторните промени. Отпадането на такси за предсрочно погасяване за кредитите до 147 хил. лв., а в последствие и за всички ипотечни заеми, даде сериозен лост в преговорите на клиенти с банките им, а подтикна и самите банки на лов за чужди клиенти, като конкуренцията помежду им допълнително сваля лихвите.
Точен измерител за обема на предоговорените кредити няма. В своята лихвена статистика под името "Нов бизнес" БНБ обединява първоначално договорени заеми с нови споразумения, включващи "всяко предоговаряне на лихвения процент, сроковете и/или други условия по вече съществуващ договор, когато възможността за такова предоговаряне не е заложена в него, както и предоговаряне на срок с активното участие на клиента". Така реално данните за нови и рефинансирани кредити са смесени и ръстът на "Нов бизнес" означава повече активност, без да е ясно каква. Същевременно при стагниращия ръст на кредитирането в практически всички сегменти повишените обеми по показателя са индикация за раздвижване при предоговарянията, макар и да не може да се изчисли точно в какъв мащаб. Ръстът на обемите ясно се вижда на графиките, особено на ритейл пазара, където нивата са най-високите от 2008 г.
Рекордно ниски лихви в световен и местен план. Банки, пълни с паричен ресурс и желание да го пласират. Все още слабо разбуждащ се апетит за инвестиции и потребление. Регулации, премахващи бариерите за рефинансиране. Всички фактори в момента перфектно се съчетават, за да облагодетелстват един клас банкови клиенти - настоящите кредитополучатели.В тази среда на пазар на длъжника имате възможност да договорите по-добри условия - да намалите месечната вноска или пък да съкратите срока на кредита. При всичко това обаче дори и в най-добрите времена сключването на най-добрата сделка не е гарантирано за никого.Ясно е, че перфектните условия няма да продължат вечно и всеки, тръгнал на преговори, трябва да избира удачния момент - всяко ново предоговаряне или рефинансиране носи допълнителни разходи.Със сигурност процесът на понижение в България не се е изчерпал, което личи и по надпреварата за по-изгодни оферти от банките. В последния си "Икономичеки преглед", публикуван през юли, БНБ прогнозира, че тенденцията ще се запази поне до края на годината. "Високата ликвидност в банковата система и достъпът на банките до финансов ресурс при ниски цени в условията на липса на инвестиционни алтернативи ще продължат да определят тенденция към намаление на лихвените проценти по кредитите през следващите две тримесечия", смятат анализаторите на централната банка. Изданието на БНБ обичайно включва и анкета сред самите банки, които също оценяват, че кредитните им стандарти (образно казано, вътрешните насоки и условията за одобрение на клиенти) се разхлабват чувствително за ритейл пазара и особено за потребителските кредити и се затягат леко при фирмените. Очакванията на банкерите в допитването са за ново облекчаване на стандартите, така че по-всичко личи, че процесът не е изчерпан.На местна почва също като че ли няма фактори, които изведнъж да доведат до покачване на лихвите в краткосрочен план. Рискови събития и трусове на макро ниво не се очертават и публичните финанси изглеждат достатъчно стабилни, за да удържат и непредвидени разходи. Както всеки пазар и кредитният се влияе от търсен и предлагане и ако ръстът в икономиката се ускори, може да предизвика търсене на заемен ресурс. Лекото раздвижване на имотния пазар също започва да провокира търсене и на нови жилищни заеми. Ниските лихви по депозити от своя страна може да отслабят стимулите за спестяване и да намалят притока към банките. Това обаче са плавни процеси.Кредитни консултанти и анализатори обясняват, че в тези оферти няма нещо особено специфично или преференциални лихвени условия, като обичайно се опростяват или намаляват някои такси. Или пък банки, част от група със застраховател, покриват задължителната при ипотеки имуществена застраховка. Често обаче подобни отстъпки могат да се постигнат и с преговори в настоящата банка, отпуснала кредита.6-месечен EURIBOR + надбавка 3.50%, общо не по-малко от 4.00%", сега означава 4%, но при покачване на индекса до 3% ще се равнява на 6.5%. Преди кризата показателят, следящ междубанковата търговия, достигаше и до 5%.Дали това е приемлива цена е индивидуален въпрос. Например при аналогични условия заРазбира се, има и оферти, предлагащи по същество обратното - гратисни периоди или преференциални условия за първите две години с по-ниска надбавка и покачването й в следващите периоди. Това може да докара приемлив размер на месечната вноска сега, но предвид че в момента наблюдаваме вероятно най-ниските лихви за много години напред, може и да е хазартен ход.


title: Графика на деня: Nexus е мъртъв, да живее Pixel

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 40 // 08.10.2016 Прочетете Капитал Daily Брой 190 // 10.10.2016 Прочетете Капитал Light Брой 40 // 08.10.2016 Прочетете


description: Управляващият директор на Universum за Швейцария и ЦИЕ Ив Шнойли пред "Капитал"

title: Българските компании са атрактивни за младите, но изостават от западните

maintext:
© Universum
Визитка
Ив Шнойли е управляващ директор за Швейцария и Централна и Източна Европа на консултантската компания за изграждане и развитие на работодателската марка (employer branding) Universum. Работи по редица значими проекти за големи, средни и малки компании и често е канен за лектор по различни теми, свързани с управлението на таланти. Има бакалавърска степен по спортни науки към Университета в Базел, Швейцария, и Executive MBA от Swiss Distance University of Applied Sciences.
Ив Шнойли ще бъде сред лекторите на HR Innovation Forum 2016 по темата "Изграждане и развитие на работодателска марка - тенденции и практически съвети". Годишната конференция на "Кариери" и "Капитал" ще се състои на 20 октомври. Повече за програмата и лекторите, сред които са визионери от Google, Sodexo, CIPD и др., можете да научите на capital.bg/hrforum или във Facebook страницата на събитието. Официален хаштаг #HRif.Работодателите осъзнават, че е все по-трудно да намират квалифицирани служители за отворените си позиции. HR специалистите получават купища CV-та, но се задъхват да откриват подходящите таланти. Това състояние е познато с мъглявото понятие "война за таланти", което означава, че подходящите служители стават все по-оскъдни. От друга страна, студентите имат много повече възможности да получат добро образование и по този начин да изградят уникален набор от умения. В същото време компаниите развиват проекти, които са все по-сложни и се нуждаят от използването именно на тясно специализирани умения, за да бъдат реализирани успешно. Тогава изниква въпросът "Как да намерим правилните таланти и как да ги привлечем?". Ето тук идва значението на работодателската марка. Тазгодишното ни глобално проучване показва, че през 2016 г. 59% от анкетираните компании инвестират повече в изграждане на работодателската си марка отколкото през 2015 г.Специалистите по подбор започват да осъзнават, че работодателската марка е била пренебрегвана прекалено дълго за сметка на потребителската. Проблемът е, че работодателската марка стои в основата на потребителската. Ако работодателската марка не е достатъчно силна да привлича правилните хора, няма как да съществува и добра потребителска марка. Според наше скорошно глобално прочуване сред 2000 висши мениджъри от цял свят въпреки че връзката между работодателската и потребителската марка се усилва все повече, по-малко от 20% от работодателите имат комбинирана стратегия за развитието и на двете. Също така от данните става ясно, че едва 1/3 от HR и маркетинг отделите взимат под внимание потребителския и работодателския си брандинг при разработването на фирмената стратегия.Резултатите от наше скорошно проучване за територията на България сочат, че българските студенти са амбициозни и ориентирани към бъдещето. Населението застарява и те знаят, че носят на плещите си отговорността за развитието на икономиката през следващите години. Младите българи искат да бъдат мениджъри и лидери и нямат никакъв проблем да започнат от най-долното стъпало, за да придобият опит и умения и да се изкачат нагоре в кариерата. Те не следват предначертани пътеки към успеха и са готови да направят каквото е необходимо, за да се приспособят към дадена ситуация. Също така търсят нови възможности за реализация и са изключително ориентирани към намирането на решения. Привлечени съм към иновативни и предприемачески тип дейности (които са значително по-малко важни за румънските студенти например) и ценят сигурността на работното място.Така любопитното е, че в нашата класация на най-добрите работодатели в България, резултатите от която представихме ексклузивно в "Капитал" преди няколко месеца, много местни фирми се нареждат на предни позиции. Това означава, че българските компании са атрактивни за кандидатите и че са напипали донякъде правилния микс от елементи по отношение на работодателската си марка. Въпреки това разликата в сравнение с международните гиганти като Google и Apple, които заемат челните места в ранглистата, все още остава голяма.По отношение на вътрешнофирмената реализация преди всичко трябва да се започне с дефинирането на т.нар. "стойностно предложение като работодател" (от англ. Employer Value Proposition или EVP). След това е важно да се заемете с управлението на всички точки на контакт вътре в организацията, като се уверите, че всяка стъпка или процес в HR веригата на доставки е синхронизирана с EVP. И не на последно място, използвайте силата на настоящите си служителите, като ги превърнете в посланици на компанията.При активирането на марката навън уверете се, че комуникацията е основана на анализа на данни, както и че е човешка и целенасочена. Следвайте гъвкава стратегия и се възползвайте от възможностите. Приоритетизирайте – хората са мултифункционални и имат навика да прекарват средно по 31 часа на ден онлайн. Това означава, че имат много опции, измежду които да избират. Затова работодателите трябва да подхождат разумно и да подбират внимателно какво да публикуват, къде и как.Имайте предвид, че едно послание невинаги се възприема по начина, по който е било замислено първоначално. Това се нарича "разлика между намерението и поведението". Например ние имаме платформа за анализи, която оценява и категоризира посланията на работодателите в зависимост от начина, по който талантите ги тълкуват и възприемат. Наблюденията ни са, че често пъти полученото послание е доста по-различно от това, което е планирал работодателят в началото.Всичко зависи от целите, които си е поставила компанията, но и от това какво е правила в миналото, върху какво иска да се фокусира и какви активности планира да предприеме. Създаването на силна работодателска марка ще ви помогне да ограничите разходите за наемане на неподходящи таланти. Освен това позволява по-ниски нива на възнагражденията, тъй като и други, нематериални елементи стават важни за кандидатите. И не на последно място, комуникирането на ясни и целенасочени послания оказва ефект и върху намаляването на текучеството – не само ще привлечете, но и ще задържите най-подходящите за вас служители.Добрият employer branding мениджър има както маркетингови, така и HR умения. Ролята на отделите по човешки ресурси е ключова за вътрешнофирмената реализация на процеса, в която участват редица HR процеси. Но изключително важно е HR частта да се комбинира с маркетинга. Нещо повече, от съществено значение е участието и подкрепата на топ мениджмънта. В противен случай, може да се окаже доста трудно и дори непосилно да се проведат и осъществят тези процеси както навън, така и вътре в организацията.Стратегията за социалните мрежи е само един от възможните инструменти. Разбира се, тя е съществена част от общия план, тъй като до голяма степен в днешно време до талантите се достига именно през социалните мрежи. Спрямо различните видове кандидати трябва да се предприемат специфични подходи, отговарящи на характеристиките и нуждите им, но при всички положения мнозинството от бъдещите служители днес са в социалните мрежи. Така че колкото по човешки и персонални послания създават работодателите, толкова по-успешно ще привлекат талантите, от които имат нужда.Една от най-честите грешки е, че стратегията за изграждане на работодателската марка не е обвързана с HR стратегията и цялостната бизнес стратегия на компанията. Ето защо участието на топ мениджмънта е изключително важно. Друга грешка е липсата на взаимосвързаност между вътрешната и външната фирмена комуникация. Настоящите служители са актив, който определено трябва да използвате. От една страна, те могат да бъдат истински и много полезни посланици на марката. От друга, задържането на настоящите служители е много по-евтино и не изразходва толкова време и усилия, колкото наемането на нови кадри. Въпреки това вътрешнофирменият ефект от процеса на изграждане на работодателската марка често пъти се подценява от мениджърите.Измерването на възръщаемостта на инвестициите е съществен аспект от целия процес, най-малкото за да получите подкрепа и доверие от мениджмънта. За тази цел трябва да правите разлика между вътрешни и външни показатели за ефективност (KPI, key performance indicators). За вътрешните KPI обикновено може да получите метриките от HR отдела. Външните KPI включват – атрактивност, конверсия и възприемане на марката. Много лошо KPI е да измервате ефективността с броя на получените кандидатури. Като цяло изграждането на силна работодателска марка води до цялостно подобряване на резултатите на компанията – ръст на приходите, увеличаване на печалбата, спестяване на разходите за единично наемане на нов служител и намаляване на текучеството.Не е достатъчно само да си задавате въпроса "какво" (непосредствените нужди на талантите) и "как" (предложенията на компанията и дългосрочните кариерни цели и възможности на талантите). Трябва да знаете и отговора на въпроса "защо", т.е. мисията, историята, ценностите и уникалното предложение за продажба на компанията (от англ. USP, Unique Selling Proposition).Социалните мрежи се развиват бързо. Канали като Instagram и Snapchat едва сега започват да се използват в employer branding активностите, въпреки че тези медии вече почти се смятат за остарели от представителите на поколението Y (от англ. Millennials - родените между 1980 г. и 1995 г.). Но за да разберем какво е работещо за тези канали, трябва да се вгледаме внимателно в това какво търсят и от какво имат нужда талантите. Структурите се променят бързо – ще виждаме все повече примери за мрежови организационни структури (от англ. Wirearchy) и по-малко такива, основани на йерархични принципи, а матричните форми на работа ще се увеличават. Затова както компаниите, така и талантите трябва да започнат да се подготвят за тези промени.


description: В нея могат да се включат предприемачи и студенти със социално отговорни бизнес идеи

title: Chivas The Venture започа подготвителна програма за кандидатите в конкурса

maintext:
В последното издание на конкурса българският финалист Bee Smart Technologies стигна до финалния кръг на Chivas The Venture.
© Георги Кожухаров
Третото издание на международния конкурс за социални предприемачески идеи - Chivas The Venture, с общ награден фонд 1 млн. долара започва с подготвителна програма, организирана съвместно с Innovation Starter. Събитието ще се проведе в две части - на 28 и 29 октомври и на 4 и 5 ноември, в "София тех парк". Програмата е насочена основно към млади предприемачи и студенти, които искат да развият бизнес идеята и уменията си или търсят хора да попълнят екипа си и заедно да работят върху социално отговорен проект. Те могат да се включат в програмата, регистрирайки се на сайта на събитието Програмата на Chivas The Venture има за цел да помогне в подготовката на всички предприемачи, които имат желание да кандидатстват в конкурса. За последните две години от провеждането му организаторите за забелязали, че въпреки наличието на добри и перспективни социално отговорни идеи често на кандидатите им е липсвал някой от елементите, необходими при представянето или последващото развитие на проекта. Затова тази година в рамките на подготвителната програма съвместно с Innovation Starter младите предприемачи ще могат да научат повече за развитието на успешен бизнес от разнообразни лектори и ментори. Сред тях са Тодор Брешков, управляващ партньор на LAUNCHHub, Борис Христов, основател на 356Labs, Светлан Станоев, съосновател на The Business Institute, и др. Основният фокус ще бъде поставен върху подобряването на презентационните им умения, създаване на социален фокус в бизнеса, разказване на истории и създаване на успешни и устойчиви стартиращи компании.В допълнение на програмата за тези, които все още нямат изграден екип или се нуждаят от допълнителни хора, за да развият социалната си бизнес идея, могат да се регистрират в онлайн платформата на Chivas The Venture . Там всеки в зависимост дали е студент или вече предприемач може да въведе повече информация на интересите и уменията си и с помощта на филтър да намери хора, с които споделя еднакви цели.Всеки предприемач със социално отговорен проект може да кандидатства за конкурса в сайта на Chivas The Venture най-късно до 1 декември. В третото издание на инициативата ще се включат общо 32 държави, като най-добрият социален бизнес проект от всяка от тях ще продължи напред към следващите етапи на състезанието. На 16 януари 2017 г. жури, съставено от успели български предприемачи, ще определи финалиста за България. Екипът на избраната стартираща компания ще замине на международен тренировъчен лагер заедно с останалите 31 финалисти от цял свят. Малко преди финала на Chivas The Venture ще се проведе официално онлайн гласуване, на базата на което 250 хил. долара от общия награден фонд ще бъдат разпредели между всички участници. На големият финал на състезанието през юли 2017 г. международното жури ще определи между кои финалисти ще се разпределят останалите 750 хил. долара.В последното издание на конкурса българският финалист Bee Smart Technologies, който създава системи в помощ на пчеларския бизнес, стигна до финалния кръг на Chivas The Venture заедно с още 26 международни екипа.


description: Уж за да спаси бойната авиация, военното министерство е на път да наруши оръжейното ембарго срещу Кремъл

title: Русия пак "прехвана" МиГ-овете ни

maintext:
Министерство на отбраната повече от година мълчи по въпроса какво става с шумно рекламирано второто споразумение с Полша за цялостна логистична поддръжка на изтребителите ни МиГ-29.
© Надежда Чипева
"
И така на финала, след всички тези словесни и юридически лупинги, най-вероятно ще се окаже, че армията ни не само не е премахнала зависимостта си от РСК МиГ, но и се е обзавела с още една фирма комисионер по веригата. А западните ни съюзници вероятно пак ще си припомнят, че до падането на желязната завеса България се славеше като най-покорния сателит на Москва.
Злополучната сага с възстановяването на изтребителната ни авиация навлезе в още по-фарсова фаза, след като тази седмица Министерството на отбраната реши да прекрати и без това съмнителния търг на стойност 30 млн. лв. за доставка на 10 реактивни двигателя за МиГ-29, но само за да премине към процедура с пряко договаряне с една от фирмите участнички. По-притеснителното в случая е, че във финалния доклад на тръжната комисия отчетливо става дума за подготвяно нарушение на оръжейните санкции на Европейския съюз срещу Русия, наложени заради анексирането на Крим. А още по-лошото е, че българското военно ведомство вече като че ли няма особен проблем с този факт, като по този начин тотално поставя под съмнение геостратегичската ни ориентация в рамките на НАТО и ЕС.Само преди година в опит да намали зависимостта на бойната авиация от руски оръжейни системи министърът на отбраната Николай Ненчев почти церемониално отказа да удължи рамковия договор за логистична поддръжка на изтребителите ни с авиостроителната корпорация РСК МиГ. Уж за да реши проблема, след това той подписа меморандум с Полша за ремонт на шест двигателя за МиГ-29 за 12 млн. лв. и шумно се зарече, че оттук нататък систематично ще продължи да работи за прекъсване на пъпната връв между нашите въоръжени сили и руския военнопромишлен комплекс. За целта с Полша трябваше да бъде сключено второ споразумение, което да гарантира цялостното ремонтно обслужване на изтребителите ни. Дванайсет месеца по-късно обаче това още не се е случило, а военното ведомство не дава смислено обяснение точно какви са пречките. И като че ли сега доскоро войнствено настроеният министър е на път да развее бялото знаме пред портите на Кремъл."С цел постигане на по-добри условия преминаваме към процедура на договаряне без публикуване на обявление. Това означава, че ще преминем към договаряне с участника, който до този момент в най-голяма степен отговаря на изискванията", обяви Ненчев пред журналисти в сряда, след като няколко часа по-рано спирането на обществената поръчка все пак беше станало достояние на медиите. И опитвайки се да разсее съмненията, че се готви нещо нередно, той добави, че никога не се е интересувал кои са фирмите и с кого са свързани, стига да се спазва законът.Смущаващото в случая е, че прякото договаряне отново ще се води с българската фирма "Авиостарт", която всъщност и без това беше единственият класиран участник в търга. За нея няколко независими източника потвърдиха пред "Капитал", че е фактическият представител на интересите на руската РСК МиГ у нас. Индиректни доказателства за този факт присъстват и във финалния доклад на тръжната комисия, с който военният министър със сигурност се е запознал.Всъщност няма друго логично обяснение за промяната на процедурата, освен че двете страни се готвят да скрият бъдещите си действия. Защото прякото договаряне в общи линии означава три неща: че преговорите вече няма да са публични, че други компании няма да могат да обжалват и че техническите спецификации и финансовите параметри ще могат да се променят – както надолу, така и нагоре. Каквото и да твърди Ненчев, последното е твърде вероятно да се случи, тъй като предвидените от МО средства за целта са 30 млн. без ДДС, а крайната и неподлежаща да промяна оферта на "Авиостарт" е за 42.7 млн. лв. без ДДС (като фирмата твърди, че няма да бъде обложена с ДДС и мито, но това всъщност е доста спорно). Тоест поне 12.7 млн. повече, без да броим евентуални мита, което е горе-долу толкова, колкото струваше ремонтът на шестте двигателя за МиГ в Полша.Най-интересната част от доклада на тръжната комисия е тази, която осветява връзките между българската компания "Авиостарт" и руската РСК МиГ. Това е ключов момент, защото при обявяването на обществената поръчка Ненчев се кълнеше, че самолетните двигатели ще дойдат от страна - членка на ЕС. От офертата на компанията победител обаче се разбира, че тя се готви да достави четири нови и шест "втора ръка" самолетни двигателя, които предстои да бъдат произведени и ремонтирани, и то чак през есента на 2017 г. А единственият производител на двигателите РД-33 съвсем логично е руската РСК МиГ. Пред журналисти в сряда военният министър видимо се затрудни да каже има ли вариант нови двигатели за МиГ-29 да дойдат от държава, различна от Русия."Участникът заяви, че е предоставил оферта, пряко произлизаща от производителя/конструктора на самолети МиГ-29 (ОАО "РСК МиГ"), който е посочил в коя ремонтна организация ще бъде изпълнен капитално-възстановителният ремонт на използваните двигатели (Чернишевският завод за производство на всички серии двигатели РД-33 за самолети МиГ-29) и кой ще произведе новите двигатели", буквално се казва в доклада. В крайна сметка комисията е преценила, че офертата на "Авиостарт" не отговаря на техническата спецификация и условията на тръжната процедура "въпреки допълнително представените доказателства, че същият е изготвил своята оферта, която е пряко обвързана с договорености между него и производителя/конструктора ОАО "РСК МиГ". Всичко това обаче няма да е пречка, когато се премине към засекретената процедурата по пряко договаряне, тъй като всички параметри (технически, финансови и времеви) ще могат да бъдат дискутирани и коригирани.От "Авиостарт" са уточнили, че срокът на доставката все пак може да бъде съкратен, като в този случай посочените новопроизведени двигатели ще бъдат с други серийни номера, но със същите параметри. Ускоряването на доставките е от критична важност за бойната ни авиация, тъй като според обявлението на обществената поръчка до края на 2016 г. би трябвало да изтече ресурсът на всички мотори на изтребители с изключение на шестте, ремонтирани в Полша. Това обаче може и да се окаже малко попресилено твърдение: в сряда министър Ненчев обяви, че поне до март 2017 г. авиацията ще разполага с 9 технически годни изтребителя, така че няма непосредствена заплаха за охраната на въздушното ни пространство.В крайна сметка обясненията на военния министър защо се минава към пряко договаряне с компания, която декларира преки взаимоотношения с руската отбранителна индустрия, са откровено объркани и гузни.Винаги съм се стремял в качеството си на министър на отбраната да се придържам строго към правилата и нормите на НАТО. Много ясно е записано, че страните членки трябва да се стремят да избягват всяка (оръжейна) зависимост от страни извън алианса. На този етап ние нямаме друга възможност – трябва да подсигурим летателната годност на МиГ-29, така че тази забрана, струва ми се, не е съотносима към този казус", коментира Ненчев в отговор на въпрос как ще действа подопечното му ведомство, ако се окаже, че фирмата посредник внася двигателите в нарушение на оръжейните санкции спрямо Русия. В случая военният министър неловко се опитва да се измъкне като смеси два несъотносими казуса: решението от срещата на върха на НАТО в Уелс от 2014 г., която препоръчва оръжие да се купува приоритетно от съюзници, и директната забрана на ЕС за търговия с руската военна промишленост заради военния конфликт в Украйна.


description: Diblа.com – намерете подходящия дизайнер за вашите идеи

title: Реализация на апартамент в квартал Манастирски ливади

maintext: Представяме Ви един от 1600-те креативни проекта, публикувани в националната платформа за интериорен и продуктов дизайн dibla.com Площ: 65м2Дата на реализация: март 2015 г.Дизайн: Fimera Design StudioАпартаментът се намира в голяма сграда на възлова артерия в София. Състоеше се от три относително малки стаи с огромен коридор – не много функционално разпределение за несемеен човек.За да отговаря пространството на нуждите на новия си обитател, се наложи то да бъде прекроено. Половината от едната стая преградихме и тя се превърна в гардеробно, достъпно още от антрето.Другата половина и по-голямата част от коридора придадохме към дневния тракт, с което се оформи отворено пространство с три различни функционални зони – кухня, трапезария и кът за релакс. Така постигнахме и повече място за съхранение и усещане за простор.В цялата дневна е разработен линеен растер, който преминава от лампериите, през тапетната врата към антрето и се включва в шкафовете на кухнята. В интериора е използван контрастът между естествения орехов фурнир и избеления цвят на дъбовия паркет, бялата кухня и белите декоративни тухли с тъмните стени и детайли. Топлината на дървото, заедно с неутралните цветове и лек жълт акцент в столовете за хранене придава спокойствие, уют и стил на домашната атмосфера. Разпределението на осветлението дава възможност както за добра обща светлина, така и за локални акценти на различните зони.Спалнята остава самостоятелно обособена, решена в по – тъмни нюанси, но запазваща характера на цялото жилище. Орехът тук преминава в пода и нощните шкафчета, а белият цвят запазва своето присъствие във визията на гардероба.


description: Индийският магнат Ратан Тата отново оглавява семейния конгломерат след отстраняването на председателя Сайръс Мистри

title: Завръщането на патриарха на империята Тata

maintext: По-малко от четири години. Толкова трая пенсионирането на индийския промишлен магнат Ратан Тата от председателския пост на холдинговата компания Tata Sons в семейната бизнес империя Tata Group. Патриархът на една от най-влиятелните фамилии в страната ще застане на позицията за четири месеца до избирането на нов титуляр, който да замени отстранения след опити да пренареди управлението на бизнеса Сайръс Мистри, предава Fortune.Tata Sons е голям акционер в редица публични компании от Tata Group – бизнес империя, чиито дейности се простират от автомобилите Jaguar Land Rover и стоманодобивни заводи до авиация и солници.В понеделник от борда на директорите на холдинговото дружество обявиха, че "може да е подходящо да се обмисли промяна в името на дългосрочния интерес на Tata Sons и Tata Group". Макар и да не се посочват подробности за смяната в ръководството, според медийни публикации е имало несъгласие с някои от действията на Мистри, в това число и продажба на активи.Назначеният в края на 2012 г. след оттеглянето на Ратан Тата мениджър се е опитал да реорганизира групата, чийто бизнес е от порядъка на 100 млрд. долара, чрез рокади в управленската структура и вкарване на нови лица на топ позиции. Освен това през последните месеци 48-годишният Мистри трябваше да се справи с проблеми на различни фронтове, сред които скъпо струващо споразумение с японския телеком оператор NTT Docomo и продажбата на губещия бизнес на индустриалния конгломерат Tata Steel във Великобритания, за момента замразена след вота за Brexit.Решението на страната да напусне Европейския съюз помрачи и перспективите пред производството на луксозните автомобили Jaguar Land Rover (JLR), голяма част от което е във Великобритания. Сриването на паунда след референдума преполови тримесечната печалба на Tata Motors, а главният изпълнителен директор на JLR Ралф Спет предупреди, че част от клиентите в Европа, която е най-големият пазар на марката, вече не искат да купуват британски коли.Внезапното напускане на Мистри, който остава член на борда на директорите, изненада мнозина, но според анализатори и инвеститори завръщането на Ратан Тата като временен председател е успокоително, отбелязва Fortune.Според неназован източник на изданието в допълнение към оттеглянето на мениджъра ще бъде разпуснат и формираният от него екип от съветници. Двама от членовете му ще поемат висши отговорности в групата, като за момента не е ясно дали и какви предложения за нови позиции ще получат останалите трима.


description: Компанията удвоява производството си на термични принтери

title: Италианската APS инвестира 3 млн. евро в завода си в Ботевград

maintext:
Заводът в Ботевград има и развоен център, в който работят десетки инженери
© Advanced Printing Systems
Италианската компания APS Advanced Printing Systems инвестира 3 млн. евро в индустриалния си център в Ботевград. Така групата ще увеличи двойно производството си на термични принтери в зона "Микроелектроника" на града.Инвестицията включва три нови сгради - за пластмасови компоненти, за тестване на принтерите и качествен контрол, както и нов склад. Преди четири години APS реши да съсредоточи цялото си производство в България, след като изнесе дейността си от Италия и Китай и в момента групата е един от водещите играчи в сектора. От тук се доставят принтери и оборудване за над 50 държави по света. Чрез увеличения капацитет заводът, който започна производство в България преди 12 години, ще произвежда по 6 млн. печатни машини на година.Разширението на предприятието ще отвори нови 150 работни места и така служителите в Ботевград ще достигнат около 300, а общата площ на предприятието вече ще е 17 000 кв.м. Така APS затваря целия цикъл, който включва развойна дейност и производство.Според двамата основатели на компанията Паоло Визентини и Дени Монтагутели инвестицията в България е успешна заради квалифицираната работна ръка и благоприятната бизнес среда. "Това ни накара и да продължим да залагаме на Ботевград и да построим парка", обявиха собствениците при откриването. Според тях това показва, че инвестицията е дългосрочна. В Ботевград се доставят компоненти от други държави, а устройствата се сглобяват тук. Италианските собственици уточниха, че всички продукти от завода излизат с надпис "Произведено в България".APS е създадена през 1995 г. в Италия. Компанията произвежда термични принтери, компоненти и принтиращи механизми и устройства за най-различни индустрии като финансовия сектор, здравната индустрия, автомобилостроенето и др. Някои се използват самостоятелно, а други се вграждат в устройства като POS-терминали, касови апарати, автомати за паркиране, бензинови колонки и др. Доставя за компании като Continental, Stoneridge, KFI Trading, Data Modul и др. APS има и десетки патенти в индустрията.Българската дъщерна компания "АПС манюфекчъринг" е създадена през 2004 г., като през 2012 г. поема цялото производство на групата. Приходите й надхвърлиха 16.3 млн. лв. през 2015 г. при загуба от 8.5 млн. лв., вероятно заради инвестициите в увеличаването на производството.APS е поредната компания, която инвестира и увеличава производството си в района на Ботевград. Там вече действат щатската Sensata, която прави сензори за автомобилната индустрия, филипинската IMI за електронни модули, австрийската Pipelife за тръби, германският производител на автоседалки и тапицерии Grammer и др. Заради недостига на работна ръка много от компаниите извозват служителите си от други места като Мездра, Етрополе и т.н.


description: С наближаване на президентските избори представители на републиканците, демократите и независимите американци стават все по-големи оптимисти, показва...

title: Оптимизмът за икономиката на САЩ е на най-високото ниво от април 2015 г.

maintext: С наближаване на президентските избори представители на републиканците, демократите и независимите американци стават все по-големи оптимисти, показва индексът IBD/TIPP Economic Optimism Index. Растат и отделните му компоненти – за икономическите очаквания за следващите 6 месеца, както и за личните финанси и доверието и във федераланата икономическа политика. Интересно е, че преди изборите от Technometrica Market Intelligence/The Investor's Business Daily, които правят индекса, са попитали 900-те анкетирани възрастни и за политическите им убеждения, като при всички преобладава оптимизма. Уолстрийт хареса новината във вторник.


description: Комисията за защита на конкуренцията (КЗК) ще търси картел и незаконно договаряне на цени при банките и фармацията; Решение на Висшия административен съд (ВАС) пренареди общинските съветници в Пловдив; Акционерите на "Албена инвест холдинг" одобриха вливането в "Албена"; Офисът на "Сирма груп холдинг" в САЩ отвори врати

title: Вечерни новини

maintext:
© Reuters
Германия ограничава социалните помощи за граждани на други членки на ЕС
Германското правителство одобри закон, с който няма да се допуска граждани от други страни от ЕС, които не са работили в Германия, да кандидатстват за пълно обезщетение при безработица през първите пет години на пребиваването си в страната. Законът трябва да бъде одобрен от парламента, за да влезе в сила. Необходимостта от него възникна, след като през 2015 г. федерален съд реши, че неработещи граждани на ЕС имат право на социални помощи след 6-месечен престой в Германия. Целта на новия закон сега е да гарантира, че дошлите в Германия ще си търсят работа активно и няма да преживяват от помощи. Той ще спести и милиарди на местните власти. По данни на германското Бюро по труда, цитирани от DW, през януари 2016 общо 440 хил. чужденци от ЕС са получавали социални помощи в Германия, като най-много сред тях са поляците, следвани от италианци, българи (около 71 хил. души) и румънци.
Фотограф: НАДЕЖДА ЧИПЕВА Комисията за защита на конкуренцията (КЗК) ще търси картел и незаконно договаряне на цени при банките и фармацията, това стана ясно по време на заседанието на парламентарната комисия по икономическа политика. Председателят на КЗК Юлия Ненкова обясни, че вече е започнало изготвянето на секторни анализи в банковата сфера и фармацевтичния сектор за доставките на едро и на дребно. КЗК ще отдели повече време на разследването, като ще прави проверки на място и ще изземва документи, които могат да водят към евентуални съгласувани практики за цени. Ненкова заяви и категорична позиция, че е установен картел при цената на горивата между 6 бензиностанции.
Четирима от кандидатите за президент и вицепрезидент са били сътрудници на Държавна сигурност, показва проверка на комисията по досиетата. Това са Велизар Енчев от партия "Движение за радикална промяна "Българската пролет", двойката Жорж Ганчев и Кольо Парамов, издигнати от пария "Християн-социален съюз", и Красимир Каракачанов от коалицията "Обединени патриоти – НФСБ, "Атака" и ВМРО". Велизар Енчев е бил щатен служител на Първо главно управление. През 1985 г. е бил назначен за разузнавач, а със заповед от декември 1989 г. е преназначен за инспектор. Кандидатът за президент Жорж Ганчев е бил сътрудник на Второ главно управление на ДС, а вицепрезидентът му Кольо Парамов - секретен сътрудник. Каракачанов е бил агент в Шесто управление. Четирима от кандидатите за президент и вицепрезидент са били сътрудници на Държавна сигурност, показва проверка на комисията по досиетата. Това са Велизар Енчев от партия "Движение за радикална промяна "Българската пролет", двойката Жорж Ганчев и Кольо Парамов, издигнати от пария "Християн-социален съюз", и Красимир Каракачанов от коалицията "Обединени патриоти – НФСБ, "Атака" и ВМРО". Велизар Енчев е бил щатен служител на Първо главно управление. През 1985 г. е бил назначен за разузнавач, а със заповед от декември 1989 г. е преназначен за инспектор. Кандидатът за президент Жорж Ганчев е бил сътрудник на Второ главно управление на ДС, а вицепрезидентът му Кольо Парамов - секретен сътрудник. Каракачанов е бил агент в Шесто управление.
Това стана на провелото се на 11 октомври извънредно общо събрание на акционерите. В резултат на това цялото имущество на преобразуващото се дружество "Албена инвест холдинг" АД преминава към приемащото дружество "Албена" АД, което става правоприемник. "Албена инвест холдинг" АД се прекратява без ликвидация, става ясно от съобщение на двете дружества до БФБ - София. На 4 август КФН одобри вливането. Справедливата стойност на всяка акция в обращение на "Албена" за целите на вливането е определена на 64.92 лева, а на "Албена инвест - холдинг" - на 11.22 лева. При това положение една акция на "Албена инвест - холдинг" се заменя за 0.1728 бр. акции в "Албена", но пък закръгляването е само нагоре към цяла акция.
Aladin Foods отвори първия си франчайз обект за бързо хранене след стартирането на франчайз програмата на компанията през февруари 2016 г., съобщиха оттам. За изграждането и оборудването на обекта, който се намира в центъра на Асеновград, франчайз партньорът е вложил над 150 хил. лв. Размерът на първоначалната инвестиция в един франчайз обект се определя от големината му и от разнообразието от предлаганите продукти. Според категоризацията на Aladin Foods обектът в Асеновград е среден формат и осигурява 14 работни места. Собственик на франчайз обекта в Асеновград е Веско Димитров.
За периода от 2010 г. до 2014 г.
Aladin Foods е увеличила годишния си оборот повече от пет пъти. Само за миналата година реализираният оборот е над 30 млн. лева, сочи счетоводната справка на дружеството, се казва в съобщение на компанията.
Това се случва година след излизането ѝ на борсата, в което набра 11.55 млн. лв. Чрез новия офис ще бъдат насърчавани продажбите на групата в САЩ. "Ние не напускаме българския пазар", коментира главният изпълнителен директор на холдинга Цветан Алексиев. "Ние само насочваме търговските си усилия от пазар с годишен капацитет от около 1 млрд. долара към пазар с годишен обем от над 1 трлн. Пазарът на IT в САЩ има характеристики, които напълно отговарят на специализацията на дружествата в "Сирма" - разработка на софтуер и ИТ услуги", заявява още той в съобщение на групата. В нея влизат "Онтотекст", "Сирма ентерпрайз системс", "Енг вю" и "Сирма солюшънс". Оперативен изпълнителен директор на компанията в САЩ е Явор Джонев, който ще си партнира с американски екип.
Швейцарската банка UBS Group подписа партньорство с бразилската консултантска компания Real Estate Capital (REC), съобщава Reuters. Банката желае да се възползва от нарастващото търсене от институционални инвеститори, които се интересуват от възможностите на имотния пазар в Бразилия. Джойнт венчърът ще се фокусира върху градовете Рио де Жанейро и Сао Пауло чрез бизнеса на UBS Global Real Estate.
"Продължаваме да виждаме, че интересът на институционалните инвеститори към алтернативни активи се засилва в световен мащаб. Идентифицираме силно търсене на инвестиционни имоти в Бразилия и затова разширяваме капацитета на звеното ни за имоти, за да отговорим на нуждите на нашите клиенти", коментира Улрих Кьорнер, президент на UBS Asset Management, в изявление.
Най-голямата руска онлайн търсачка Яндекс разширява бизнеса си в Унгария с приложение, което ще помага на потребителите да се ориентират по-лесно в системата за градски транспорт в Будапеща, съобщава Bloomberg.Yandex. Transport използва GPS, за да следи автобуси, влакове и фериботи в реално време, като преценява по кое време ще пристигнат, се казва в съобщение на компанията. Мобилното приложение се ползва от 2.9 млн. клиенти месечно в Русия и в бившите съветски републики от 2014 г. насам. Яндекс, която изпреварва Google по дял на руския пазар на търсачки, се опитва да се насочи към нови страни и мобилни услуги, за да продължи растежа си.
298.9 млн. лв. са приходите на българските хотелиери от нощувки през август. Те растат с 15.2% спрямо същия период на миналата година.
Българска делегация, водена от министъра на енергетиката Теменужка Петкова, заминава за Москва, където ще преговаря с Държавната корпорация за атомна енергия на Руската федерация "Росатом" и "Атомстройекспорт" за следващите стъпки по изпълнението на решението на Международния арбитраж по казуса с АЕЦ "Белене". През юни България беше осъдена да плати 620 млн. евро за поръчано на Русия оборудване. Всеки ден просрочие увеличава сумата със 167 хил. евро лихва. Преди дни Народното събрание разреши държавна помощ за Националната електрическа компания, с която да се покрие задължението. Сега се очаква произнасяне и от Брюксел.НАП и европейските служби ще обменят данни за мултинационалните компании. Това стана след промени в Данъчно-осигурителния процесуален кодекс, с които се въвеждат правилата на две директиви на ЕС, свързани със задължителния автоматичен обмен на информация в областта на данъчното облагане. Промените целят засилване на противодействието на данъчните измами, укриването на данъци и агресивното данъчно планиране, се посочва в мотивите към тях. Обект на промените са местните клонове на международни компаниите с приходи над 1.466 млрд. лв. за съответната данъчна година. Когато крайното предприятие майка не е местно лице за данъчни цели на България, отчет по държави се подава от заместващо предприятие майка или съставно предприятие на групата, което отговаря на определени условия.Нови 66 центъра за подкрепа на деца и родители ще бъдат изградени до 2019 г., това предвижда новият план за деинституционализацията на грижата за деца. Планът беше одобрен от правителството днес и според него ще бъдат разкрити нови 150 социални услуги за над 7 хил. потребители. 6200 деца, родители и хора, които се грижат за деца, ще могат да получат социални, здравни, консултативни и други услуги в новите центрове. Предвидени са и действия за осигуряване на грижа в семейна среда за деца в риск, които не се отглеждат от биологичните си родители. Финансирането на мерките по плана за деинституционализация ще е по линия на оперативните програми "Развитие на човешките ресурси", "Региони в растеж" и "Наука, образование и интелигентен растеж" и от националния бюджет.Решение на Висшия административен съд (ВАС) пренареди общинските съветници в Пловдив. "Коалиция за Славчо Атанасов: Патриотичен фронт – НФСБ и ВМРО" остава с едно място по-малко, а още един мандат съдът дава на коалиция "Кауза Пловдив". Преразпределението се налага заради неправилно отчетения брой недействителни бюлетини. При повторното преброяване сред недействителните бюлетини са намерени 124 действителни гласа за "Кауза Пловдив". Така съветниците в групата на местната коалиция стават 4-ма за сметка на Патриотичния фронт, който досега имаше деветима представители в общинския съвет. ВАС потвърди по-рано издаденото решението на Административния съд в Пловдив, който обяви за недействителен обявения от Общинската избирателна комисия избор за последния разпределен мандат по остатък за общински съветници.Бизнес новини


description: Тестовете на платформата Facebook at Work продължиха две години

title: Facebook пуска социалната си мрежа, насочена към компаниите

maintext:
Главният изпълнителен директор на Facebook Марк Зукърбърг.
Facebook има огромна конкуренция при услугите за бизнес съобщения, които все повече заместват имейлите като основно средство за комуникация в офисите.
Голяма част от работодателите и клиентите смятат, че една подобна мрежа може да направи екипите по-малко продуктивни, а не обратното. Досега бизнесът се адаптираше бавно към социалните мрежи и възможностите, които те предлагат, защото служителите трябваше да бъдат тренирани как да използват новите технологии. С Facebook at Work такъв проблем едва ли ще има, но остава въпросът дали по-активно ползване на социалните мрежи няма да се отрази негативно на продуктивността.
Facebook at Work ще направи и завой в стратегията за монетизиране на Facebook, като социалната мрежа за пръв път ще взима пари за услугите си. Най-вероятно става дума за месечни такси, които да бъдат плащани от фирмите, които искат да използват платформата за служителите си. Facebook at Work започва работа на глобално ниво, а корпоративната мрежа ще се управлява от Лодон.
Facebook започва да предлага услугата си, която е насочена към компаниите и ще позволява на служителите да комуникират по-лесно помежду си, съобщава Financial Times. Facebook at Work ще действа като отделна социална мрежа. Компанията на Марк Зукърбърг тества Facebook at Work през последните две години и се очаква скоро да бъдат обявени повече детайли около нея, включително и планове как да ще я монетизират. Най-вероятно това ще става чрез месечни абонаменти за компаниите. В момента Facebook има огромна конкуренция при услугите за бизнес съобщения, които все повече заместват имейлите като основно средство за комуникация в офисите. Сред тях са Slack Technologies, Yammer и Jive.Въпреки това шансовете на Facebook да пробие на пазара са високи, предимно заради огромния брой потребители на социалната мрежа. В момента Facebook се изпозлва от над четвърт от световното население всеки месец. "Всеки знае какво е Facebook, така че адаптацията трябва да бъде бърза", коментира Кристин Моорман, професор в Университета Дюк.Тестовете на Facebook at Work трябва да завършат напълно съвсем скоро. Един от тестващите мрежата беше Telenor, която има бизнес и в България. Една от причините Telenor да използва програмата е тази, че голяма част от служителите й, които са 35 хил. по света, имат акаунт във Facebook и знаят как работи мрежата, като интерфейсът на Facebook at Work не е по-различен от този на основната мрежа.Новата платформа се тества от януари 2015 г., като стотици компании, включително и Royal Bank of Scotland, са били сред тестващите услугата, която има както настолен, така и мобилен вариант. По данни на Facebook, над 60 хиляди фирми са използвали Facebook at Work по време на пробния период.Facebook at Work работи като оригиналната мрежа, но има има свой собствен поток на новините. Той се задвижва от алгоритъм, който взима предвид предишната активност на потребителя само в корпоративния акаунт. Потребителите ще могат да си комуникират в групи и отделно. Голямата разлика между Facebook и Facebook at Work е в защитите, с които бизнес мрежата разполага, както и административните инструменти. В новата мрежа няма да има никакви реклами, а единствената по-сериозна разлика с дизайна на традиционния Facebook ще бъде сивата гама, вместо традиционното синьо.